34. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 234/23 της 8/23 Ιαν. 1976 (ΦΕΚ  Β΄ 78) Περί του τρόπου βεβαιώσεως του φόρου κληρονομιών, δωρεών, προικών και κερδών εκ λαχείων. Έχοντες υπ’ όψει τας διατάξεις της παρ. 4 του άρθρ. 81 του Ν.Δ. 118/1973 «περί Κώδικος φορολογίας κληρονομιών, δωρεών, προικών και κερδών εκ λαχείων», ως αύται αντικατεστάθησαν δια των διατάξεων της παρ. 2 του άρθρ. 5 του Νόμ. 231/1975 «περί αντικαταστάσεως, τροποποιήσεως και συμπληρώσεως φορολογικών τινων διατάξεων» αποφασίζομεν: Καθορίζομεν τον κατά τας διατάξεις της παρ. 4 του άρθρ. 81 του Ν.Δ. 118/1973 «περί Κώδικος φορολογίας κληρονομιών, δωρεών, προικών και κερδών εκ λαχείων», ως αύται αντικατεστάθησαν, τρόπον βεβαιώσεως των φόρων κληρονομιών, δωρεών, προικών και κερδών εκ λαχείων, μετά προσθέτων και υπέρ τρίτων, ως ακολούθως: 1.Ο αναλογών, βάσει οιουδήποτε τίτλου, κύριος δημόσιος και πρόσθετος φόρος κτήσεων αιτία θανάτου, λόγω δωρεάς ή προικός ή κερδών εκ λαχείων, ως και οι φόροι και δικαιώματα υπέρ τρίτων, βεβαιούνται διακεκριμένως κατά δικαιούχον εις το αρμόδιον Δημόσιον Ταμείον. 2.Η βεβαίωσις ενεργείται δια τετραπλοτύπων ατομικών, κατά υπόχρεων, φύλλων βεβαιώσεως. 3.Τα φύλλα ταύτα, εις στελέχη, αριθμούνται κατά οικον. έτη βεβαιώσεως. Σελ. 296,108(β) Τεύχος 587 – Σελ. 24 4.Εκ των τεσσάρων αντιτύπων, τα τρία πρώτα, αφού καταχωρισθώσιν εις ειδικήν συγκεντρωτικήν εις διπλούν κατάστασιν διακεκριμένως κατά δικαιούχον, μετά των αριθμητικών αυτών στοιχείων αποστέλλονται, μεθ’ ενός αντιτύπου της συγκεντρωτικής καταστάσεως, εις το αρμόδιον Δημόσιον Ταμείον εις το τέλος εκάστου μηνός. Το Ταμείον τούτο σημειοί επ’ αυτών τα στοιχεία της βεβαιώσεως. 5.Το πρώτον αντίτυπον αποτελεί τίτλον βεβαιώσεως δια το Δημόσιον Ταμείον. Το δεύτερον αντίτυπον με την ένδειξιν «ΕΙΔΟΠΟΙΗΣΙΣ» αποστέλλεται εις τον φορολογούμενον, μερίμνη του Δημοσίου Ταμείου. Το τρίτον αντίτυπον μετά τριπλοτύπου βεβαιώσεως, επιστρέφεται εις τον αρμόδιον Οικον. Έφορον, όστις, αφού ενημερώση την παρ’ αυτώ συγκεντρωτικήν κατάστασιν, θέτει τούτο εις τον φάκελλον της υποθέσεως. Το τέταρτον, τέλος, αντίτυπον παραμένει εις το στέλεχος, ως αρχείον, ενημερούμενον και τούτο, κατά τα άνω. 6.Αι συγκεντρωτικαί καταστάσεις αρχειοθετούνται επίσης κατ’ αύξοντα αριθμόν και κατά οικον. έτη βεβαιώσεως. 7.Το ατομικόν φύλλον βεβαιώσεως δέον να περιέχη τα ακόλουθα στοιχεία: την βεβαιούσαν Οικον. Εφορίαν, τον αριθμόν του οικείου φακέλλου, το είδος του φόρου, το ονοματεπώνυμον του κληρονομουμένου δωρητού ή προικοδότου, τα στοιχεία του υποχρέου, ήτοι ονοματωπώνυμον, όνομα πατρός ή συζύγου, επάγγελμα, διεύθυνσιν κατοικίας (πόλιν – οδόν – αριθμόν) την επωνυμίαν και την έδραν του νομικού προσώπου, τον τίτλον βεβαιώσεως (δήλωσιν-οριστικήν πράξιν-δικαστική απόφασιν κλπ.), τα ποσά των φόρων διακεκριμένως κατ’ είδος εσόδου και συνολικώς, ως και πάσαν αναγκαίαν πληροφορίαν. 8.Αι διατάξεις του άρθρ.4 της υπ’ αριθ. Κ. 13061/390, από 8 Οκτ. 1973, αποφάσεως ημών (ανωτ. αριθ. 30) καταργούνται. Η παρούσα δημοσιευθήτω δια της Εφημερίδος της Κυβερνήσεως. 27.Ε.α.34 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία 